NORAKSTS

|  |  |
| --- | --- |
| 26.06.2014. | Nr.8/6 |

**SABIEDRISKĀ TRANSPORTA PAKALPOJUMU TARIFU NOTEIKŠANA**

(ziņo I.Škutāne)

**Atklāti balsojot ar 10 balsīm PAR –** V.Ļevčenoks, R.Vectirāne, M.Buškevics, A.Garančs, D.Olte, A.Rāviņš, A.Rublis, A.Tomašūns, J.Strods, R.Šlegelmilhs, **ar 4 balsīm PRET-** I.Jakovels,V.Grigorjevs, D.Liepiņš, S.Šalājevs, **ATTURAS** – nav,

Saskaņā ar likuma ”Par pašvaldībām” 15.panta pirmās daļas 19.punktu, Sabiedriskā transporta pakalpojumu likuma 16.panta trešo daļu, Ministru kabineta 2012.gada 15.maija noteikumiem Nr.341 ”Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu”, Ministru kabineta 2012.gada 28.augusta noteikumiem Nr.599 ”Sabiedriskā transporta pakalpojumu sniegšanas un izmantošanas kārtība”, Eiropas Parlamenta un Padomes 2007. gada 23. oktobra Regulu (EK) Nr. 1370/2007 par sabiedriskā pasažieru transporta pakalpojumiem, izmantojot dzelzceļu un autoceļus, Jelgavas pilsētas domes 2012.gada 26.aprīļa lēmuma „Braukšanas maksas atvieglojumi skolēniem sabiedriskajā transportā” 2.punktu un 2009.gada 26.augustā starp Jelgavas pilsētas domi un SIA ”Jelgavas autobusu parks” noslēgto Koncesijas līgumu Nr.09-346 par sabiedriskā transporta pakalpojumu sniegšanu ar autobusiem Jelgavas pilsētas maršrutu tīkla pilsētas nozīmes maršrutos,

**JELGAVAS PILSĒTAS DOME NOLEMJ:**

1. Noteikt sabiedriskā transporta pakalpojumu tarifu (braukšanas maksu) Jelgavas pilsētas maršrutu tīkla pilsētas nozīmes maršrutos:
   1. 0,85 *euro* – par braucienu norēķinoties ar Jelgavas pilsētas iedzīvotāja karti vai Jelgavas pilsētas skolēnu apliecību;
   2. 1,00 *euro* – par braucienu norēķinoties skaidrā naudā;
   3. 0,85 *euro* – par rokas bagāžas vai dzīvnieku pārvadāšanu norēķinoties ar Jelgavas pilsētas iedzīvotāja karti vai Jelgavas pilsētas skolēnu apliecību;
   4. 1,00 *euro* – par rokas bagāžas vai dzīvnieku pārvadāšanu norēķinoties skaidrā naudā.
2. Atzīt par spēku zaudējušu Jelgavas pilsētas domes 2010.gada 28.janvāra lēmumu Nr.1/25 ”Sabiedriskā transporta pakalpojumu tarifu noteikšana”.
3. Lēmums stājas spēkā 2014.gada 1.augustā.

Domes priekšsēdētājs (paraksts) A.Rāviņš

NORAKSTS PAREIZS

Kancelejas vadītāja S.Ozoliņa

Jelgavā 2014.gada 26.jūnijā